CELEX: 62019CA0454
Language: sk
Date: 2020-11-19 00:00:00
Title: Vec C-454/19: Rozsudok Súdneho dvora (štvrtá komora) z 19. novembra 2020 (návrh na začatie prejudiciálneho konania, ktorý podal Amtsgericht Heilbronn – Nemecko) – trestné konanie proti ZW (Návrh na začatie prejudiciálneho konania – Občianstvo Únie – Článok 21 ZFEÚ – Právo voľne sa pohybovať a zdržiavať sa v rámci územia členských štátov – Osobitná trestnosť postihujúca medzinárodné únosy maloletých – Obmedzenie – Odôvodnenie – Ochrana dieťaťa – Proporcionalita)

25.1.2021   
            
            
               SK
            
            
               Úradný vestník Európskej únie
            
            
               C 28/7
            
         
      Rozsudok Súdneho dvora (štvrtá komora) z 19. novembra 2020 (návrh na začatie prejudiciálneho konania, ktorý podal Amtsgericht Heilbronn – Nemecko) – trestné konanie proti ZW
      (Vec C-454/19) (1)
      
      (Návrh na začatie prejudiciálneho konania - Občianstvo Únie - Článok 21 ZFEÚ - Právo voľne sa pohybovať a zdržiavať sa v rámci územia členských štátov - Osobitná trestnosť postihujúca medzinárodné únosy maloletých - Obmedzenie - Odôvodnenie - Ochrana dieťaťa - Proporcionalita)
      (2021/C 28/09)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Amtsgericht Heilbronn
      
         Účastník trestného konania pred vnútroštátnym súdom
      
      ZW
      
         za účasti: Staatsanwaltschaft Heilbronn
      
         Výrok rozsudku
      
      Článok 21 ZFEÚ sa má vykladať v tom zmysle, že bráni uplatneniu právneho predpisu členského štátu, podľa ktorého za skutok, ktorý spočíva v tom, že rodič zadržiava pred ustanoveným opatrovníkom svoje dieťa, ktoré sa nachádza v inom členskom štáte, možno uložiť trestnoprávnu sankciu aj v prípade neexistencie použitia násilia, vyhrážania ťažkou ujmou alebo ľsti, zatiaľ čo v prípade, ak sa dieťa nachádza na území prvého uvedeného členského štátu, bude ten istý skutok trestný len v prípade použitia násilia, vyhrážania ťažkou ujmou alebo ľsti.
      
         (1)  Ú. v. EÚ C 280, 19.8.2019.